噉做令到寫遊戲程式慳返好多時間精神－想像一隻戰略遊戲，玩家可以控制坦克車同士兵等嘅單位，而坦克車同士兵又各有分幾種，呢啲單位冚唪唥都由「單位」呢個類別嗰度繼承咗「位置」同「移動速度」等嘅特性，但坦克車可以有啲獨有（士兵冇）嘅特性，士兵又可以有啲獨有（坦克車冇）嘅特性，於是喺寫遊戲程式嗰陣，製作師就唔需要士兵又同佢寫柞有關控制位置同移動速度嘅碼、坦克車又同佢寫柞噉嘅碼，而係俾個超類別管嗮呢啲所有單位類別都要用嘅碼。